
    H O T Ă R Â R E
privind aprobarea aplicarii

la Axa 5 a Regio-Programului  Operaţional Regional - Dezvoltarea durabilă şi promovarea turismului, domeniul de intervenţie, 5.1. „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe” pentru monumentul istoric – Biserica “Sf. Arhangheli Mihail si Gavril”

Având in vedere Referatul de specialitate nr. 7440/16.05.2008, intocmit de catre Compartimentul de Integrare Europeana, Dezvoltare Regionala si Managementul Proiectelor din cadrul aparatului de specialitate al Primarului;
Avand in vedere Rapoartele de avizare ale Comisiei pentru activităţile ştiinţifice, învăţământ, sănătate, cultură, protecţie civilă, sportive, tineret, de agrement şi turistice, programe europene”, ale  “Comisiei de organizare si dezvoltare urbanistica, realizarea lucrarilor publice, protectia mediului inconjurator, conservarea monumentelor istorice, programe europene”,  ale  “Comisiei de studii, prognoze economico-sociale, buget, finante, administrarea domeniului public si privat, servicii publice comert si privatizare, programe europene” si ale “Comisiei pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene”  din cadrul Consiliului Local al municipiului Pascani; 
In conformitate cu prevederile Legii 273/2006 privind finantele publice locale, cu modificarile si completarile ulterioare;
Avand in vedere  lansarea de cerere deschisa de catre Ministerul Dezvoltării, Lucrărilor Publice şi Locuinţelor pentru : Axa 5 a Programului operaţional Regional - Dezvoltarea durabilă şi promovarea turismului, domeniul de intervenţie, 5.1. „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe”;
Avand in vedere prevederile Ordinului  nr. 2314 din 8 iulie 2004,  privind aprobarea Listei monumentelor istorice, actualizat, si a Listei monumentelor istorice disparute;
În conformitate cu prevederile art. 36 alin. (4), lit. d) si f) din Legea nr. 215/2001, privind administraţia publică locală, republicată, cu modificarile si completarile ulterioare;  
În temeiul art. 45 alin. (1) din Legea nr.215/2001, 
H O T Ă R Ă Ş T E   
Art. 1 - Se aproba  aplicarea la Axa 5 a Regio-Programului  Operaţional Regional - Dezvoltarea durabilă şi promovarea turismului, domeniul de intervenţie, 5.1. „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe”, pentru monumentul istoric – Biserica “Sf. Arhangheli Mihail si Gavril”, strada Aleea  Parcului nr.1.

Art. 2 - Se aproba finantarea din bugetul local de venituri si cheltuieli, privind executarea Studiului de fezabilitate, in vederea accesarii prin Axa 5,  a Regio- Programului Operaţional Regional - Dezvoltarea durabilă şi promovarea turismului, domeniul de intervenţie, 5.1. „Restaurarea şi valorificarea durabilă a patrimoniului cultural, precum şi crearea/modernizarea infrastructurilor conexe” pentru monumentul istoric –Biserica “Sf. Arhangheli Mihail si Gavril”, strada Aleea Parcului nr.1.

Art. 3 – Prezenta hotarare va fi dusa la indeplinire de catre Compartimentul de Integrare Europeana, Dezvoltare Regionala si Managementul Proiectelor,  Compartimentul Patrimoniu si Contracte si Serviciul Buget, Financiar, Contabilitate.

Art. 4 – Serviciul administraţie publică locală va comunica în copie prezenta hotărâre:

· Instituţia Prefectului judeţului Iaşi;

· Primarului municipiului Paşcani;

· Compartimentului Patrimoniu si Contracte;

· Compartimentului de Integrare Europeana, Dezvoltare Regionala si Managementul Proiectelor; 

· Parohiei “Sf. Arhangheli Mihail si Gavril”-Pascani; 

· Serviciul Buget, Financiar, Contabilitate;

· Mass-media.

